A városok jövõje a Brain Bar Budapesten
Barcelona, Helsinki, Tel Aviv és Prága innovátorai is Budapestre érkeznek Európa legnagyobb jövõfesztiváljára. A Brain Bar Budapest programján városvezetõk, építészek, designerek és kulturális aktivisták vitáznak majd a városok jövõjérõl.
Future Cities címmel a Brain Bar Budapest szervezõi most elõször szentelnek önálló, tematikus programot a városok jövõjének. Hogyan alakítja át városainkat a technológia? Milyen hatással van a tömeges idegenforgalom a helyi kultúrára? Megtermelheti-e egy város a lakói számára szükséges élelmet? Ilyen és ehhez hasonló témáké lesz a fõszerep a Brain Bar Budapest második napján, június 2-án délelõtt.

Az esemény kurátora Szemerey Samu, a Kortárs Építészeti Központ (KÉK) társalapítója, aki a Lechner Tudásközpont vezetõ szakértõjeként hazánk elsõ smart city fejlesztésein is dolgozik.

A Future Cities elõadói területük kiemelkedõ szaktekintélyei:

-   Boyd Cohen: Okos városokkal és fenntartható fejlõdéssel foglalkozó stratéga. A The Emergence of the Urban Entrepreneur címû könyv társszerzõje. Az okos városokat értékelõ Smart City Wheel létrehozója.
-   Shir Halpern: A Tel Aviv Farmers Market alapítójaként gazdálkodókkal dolgozik a fenntarthatóság, a szezonalitás, illetve a minõség és a változatosság megerõsítésén a mezõgazdaságban.
-   David Kaspar: A Creative Prague nevû intézménnyel azon fáradozik, hogy a cseh fõvárost a turizmus helyett az oktatás, a kultúra és a kreativitás központjává alakítsa.
-   Anne Stenros: A design thinking és a kreatív vezetés elismert szakértõje. Helsinki Chief Design Officere. Korábban a Design Forum Finland és a Hong Kong Design Centre ügyvezetõje.
-   Francesca Bria: Barcelona Chief Technology & Innovation Officere. A nyílt adatok szakértõje, aki a technológiák, az innováció és a társadalom kapcsolatain dolgozik. Korábban a Nesta, illetve az Európai Bizottság munkatársa volt.
-   Roger Scruton: Korunk egyik legkiemelkedõbb konzervatív gondolkodója. Több mint 40 könyv, köztük "A konzervativizmus jelentése", "A nemzetek szükségességérõl" és a "Zöld Filozófia: Hogyan gondolkodjunk felelõsen a bolygónkról" szerzõje.
-   Pozsár Péter: A Hello Wood társalapítójaként az oktatás, az idõszakos építészeti megoldások és a szociális design határterületein dolgozik.
-   Ilona Lénárd és Kas Oosterhuis: Designer és vizuális mûvész alkotta házaspár. Kas vezeti a Hyperbody kutatócsoportot és az ONL innovációs stúdiót. Ilona nevéhez köthetõ többek között a híres oldemarkt-i zeneszobor és az assen-i TT Monument.

A Brain Bar Budapestet június 1-3. között rendezik a belvárosi Erzsébet téren. A Brain Bar Future Cities a fesztivál második napján, június 2-án délelõtt kap helyet a Brain Bar Budapest helyszínén. A fesztiválra több mint hétezer embert várnak. További információk elérhetõek az esemény Facebook oldalán, illetve a Brain Bar Budapest weboldalán.
Brain Bar Budapest